Frank Gehry

**Frank Owen Gehry** (født **Goldberg**; 1929–2025) var en canadisk arkitekt kjent for sin skulpturelle tilnærming til bygningsdesign. Han er kjent for å bygge kurvede strukturer, ofte dekket med reflekterende metall. Et kjennetegn ved Gehry er at både materialer og form er likestilte elementer i hans arkitektoniske uttrykk. Hans stil blir betraktet som poststrukturalisme.

## Bakgrunn
Gehry vokste opp i en jødisk familie i Toronto, men familien flyttet til California da han var 17 år. Faren var lastebilsjåfør som måtte flytte til varmere klima på grunn av sykdom. Den unge Gehry arbeidet også som lastebilsjåfør og med rengjøring av fly, mens han studerte ved Los Angeles City College. Senere ble han uteksaminert fra University of Southern California School of Architecture. Deretter studerte han byplanlegging ved Harvard Graduate School of Design.

## Arbeider

Han er særlig kjent for det titankledde Guggenheim-museet i Bilbao i Spania, Walt Disney Concert Hall i Downtown Los Angeles, Science Fiction Museum and Hall of Fame i Seattle, Weisman Art Museum i Minneapolis, Dansehuset i Praha og Jay Pritzker-paviljongen i Millennium Park i Chicago.

## Kritikk
Hans kritikere uttrykker blant annet at hans bygninger:
* kaster bort, og utnytter ikke, sine muligheter da de har former og strukturer som ikke lar seg utnytte funksjonelt.
* ikke tar hensyn til de lokale klimatiske forholdene.
* har en ytre form som overskygger deres egentlige funksjon, særlig gjelder dette museer og arenaer.
* ikke forholder seg «organisk» til sine omgivelser.

## Utmerkelser, priser og hedersbevisninger
### Utmerkelser
*  Companion av Order of Canada (2002)
*  Dronning Elisabeth IIs gulljubileumsmedalje (2002)
*  Dronning Elisabeth IIs diamantjubileumsmedalje (2012)
*  Storkors av Karl den stores orden (Andorra, 2008)
*  National Medal of Arts (Spnia, 2002)
*  Presidential Medal of Freedom (USA, 2016)

### Priser
* 2023 – Twenty-five Year Award (USA)
* 2014 – Fyrsten av Asturias' pris for kunst
* 2012 – Twenty-five Year Award (USA)
* 2011 – Steiger Award (Tyskland)
* 2009 – Great Immigrants Award (USA)
* 2008 – Den gyldne løve, Venezias arkitekturbiennale
* 2006 – Innlemmet i California Hall of Fame
* 2002 – National Medal of Arts
* 2000 – Royal Gold Medal
* 2000 – National Design Awards, Lifetime Achievement (USA)
* 1999 – AIA-gullmedaljen
* 1999 – Friedrich-Kiesler-Preis (Østerrike)
* 1994 – Dorothy og Lillian Gish-prisen (USA)
* 1992 – Wolfprisen
* 1992 – Praemium Imperiale (Japan)
* 1989 – Pritzker Architecture Prize

### Hedersbevisninger og medlemskap
* 2001 – Æresdoktor ved Universidad de Alcalá, Spania
* Æresmedlem ved Royal Academy of Arts
* Det europeiske akademi for vitenskap og kunst
* American Academy of Arts and Letters
* American Academy of Arts and Sciences

## Galleri
Bilder av noen av Gehrys arbeider

Weisman Art Museum.jpg|Weisman Art Museum i Minneapolis
Prague - Dancing House.jpg|Dansehuset
Guggenheim-bilbao-jan05.jpg|Guggenheim Museum Bilbao
DSC09338 Frank Gehry Siedlung Schwanheim Goldstein.jpg|Sosiale boliger i Frankfurt-Goldstein
DG Bank Interior, Berlin.jpg|DG Bank building atrium
Lightmatter disneyhall5.jpg|Walt Disney Concert Hall
Wfm stata center.jpg|Stata Center ved Massachusetts Institute of Technology
PBLewis1.JPG|Peter B. Lewis-bygningen ved Weatherhead School of Management i Case Western Reserve University
PBLlobby.JPG|Interiør fra Peter B. Lewis-bygningen


## Referanser


## Eksterne lenker
* 
*